**STRUČNA SURADNICA SOCIJALNA PEDAGOGINJA**

U osnovnoj školi rad socijalne pedagoginje usmjeren je na nekoliko područja:

**1. Neposredni rad s učenicima** obuhvaća

* rano otkrivanje, dijagnosticiranje i praćenje učenika s problemima u ponašanju
* socijalno pedagoški rad s učenicima s teškoćama u razvoju, s teškoćama u učenju, problemima u ponašanju i emocionalnim problemima te s teškoćama uvjetovanim odgojnim, socijalnim, ekonomskim, kulturalnim i jezičnim čimbenicima
* rad na prevenciji pojavnih oblika problema u ponašanju
* rane intervencije kroz individualan rad, rad u malim grupama i razrednim odjelima
* sudjelovanje u radu Vijeća učenika, formiranju razrednih odjela te provedbi programa profesionalnog informiranja i usmjeravanja učenika s teškoćama
* predlaganje primjerenog programa školovanja i primjerenog oblika pomoći učenicima te utvrđivanje zrelosti djece pri upisu u prvi razred

**2. Neposredni rad s roditeljima, učiteljima, ravnateljem, ostalim stručnim suradnicima u školi i izvan škole**

* Ravnatelj: planiranje i programiranje rada, analiza uspješnosti, dogovori oko unapređenja odgojno-obrazovnog stanja u školi, dogovori oko ustrojstva rada i formiranja razrednih odjela, dogovori o pedagoškom postupanju i integraciji učenika s teškoćama
* Učitelji: dogovaranje o socijalno pedagoškom postupanju s učenicima s posebnim odgojno obrazovnim potrebama, pomoć pri izradi planova i programa za učenike s rješenjem o primjerenom obliku školovanja, savjetodavni rad s učiteljima, senzibilizacija učitelja na potrebe i različitosti u sposobnostima i postignućima učenika, predlaganje i pomoć pri izboru djelotvornih pedagoških postupaka prema učenicima, pregled i praćenje provedbe mjesečnih programa rada za učenike koji imaju rješenje o školovanju po redovitom programu uz prilagodbu sadržaja, pomoć pri ostvarivanju suradnje s roditeljima, rad s učiteljima pripravnicima
* Stručni tim škole: dogovori oko organizacije provođenja odgojno-obrazovnog rada, formiranje razrednih odjela, dogovori o pedagoškom postupanju s učenicima te integraciji učenika s posebnim odgojno obrazovnim potrebama
* Roditelji: individualno savjetovanje i/ili grupno savjetovanje roditelja učenika**,** predavanje i radionice za roditeljske sastanke**,** sudjelovanje u radu Vijeća roditelja
* Suradnja s ustanovama koje skrbe o zdravlju, zaštiti, odgoju i obrazovanju djece i mladih

**3. Poslovi koji proizlaze iz neposrednog rada s učenicima** obuhvaćaju planiranje i programiranje individualnog i grupnog rada, izradu Školskog preventivnog programa te pripreme za neposredan rad

**4. Rad u stručnim tijelima i povjerenstvima:** stručno povjerenstvo osnovne škole za utvrđivanje psihofizičkog stanja djeteta odnosno učenika, povjerenstvo za polaganje popravnih ispita

**5. Stručno usavršavanje:** individualno i grupno

**6. Vođenje pedagoške dokumentacije:** vođenje dosjea učenika, dokumentacije o suradnji s roditeljima i učiteljima, dnevnika rada, dokumentacije o provedbi ŠPP**,** izrada mišljenja socijalnog pedagoga, dokumentacije za učenike s rješenjem o primjerenom obliku školovanja, priprema za neposredni individualni i grupni rad s učenicima, godišnjeg programa rada socijalnog pedagoga i godišnjeg izvješća o radu socijalnog pedagoga**,** sudjelovanje u izradi školske dokumentacije - Kurikulum škole, Godišnji plan i program škole, analiza odgojno-obrazovnih postignuća

**7. Projekti i programi:** koordinacija *Školskog preventinog programa*

**8. Ostali poslovi:** sudjelovanje u radu *Tima za kvalitetu*, sudjelovanje u kulturnoj i javnoj djelatnosti Škole, obavljanje poslova koji proizlaze iz socijalno pedagoškog rada ili su s njim u vezi, osiguravanje protoka informacija između uprave, profesora i učenika, nestručna zamjene odsutnih nastavnika, pregled i analiza razrednih knjiga, službenica za zaštitu osobnih podataka, obavljanje svih poslova po nalogu ravnatelja

Socijalna pedagoginja Petra Zrinski